“Hometown Cha-Cha-Cha” Memulakan Minggu Pertama Tayangan Dengan Kuasai Kedudukan No. 1
Drama terbaru Hometown Cha-Cha-Cha bermula baik pada minggu pertama tayangannya. Episod pertama dan kedua drama lakonan Kim Seon Ho dan Shin Min Ah itu telah merekodkan purata rating 6.8 peratus dan 6.7 peratus, dan menguasai kedudukan pertama dalam slot waktunya di semua saluran kabel.  Hometown Cha-Cha-Cha menggambarkan kehidupan dan kisah romantis di tepi pantai, mengikuti kisah seorang wanita dari kota dan seorang lelaki yang profesional dalam segalanya. Siri ini dikendalikan oleh pengarah Yu Je-won yang sebelum ini telah menghasilkan Oh My Ghost dan Tomorrow With You, bersama penulis Shin Ha-eun yang telah menulis The Crown Clown. Anda boleh tonton drama terbaru ini di Netflix. Sementara itu, drama KBS 2TV Revolutionary Sisters kekal menjadi program televisyen yang ramai penonton di semua saluran pada hari Sabtu dan Ahad, dengan episod terbaru merekodkan rating 28.9 peratus dan 32.5 peratus.